O‘zbekistonga 8 oyda 1,5 mln tonna sement import qilingan. Foto: Getty Images 2022 yilning yanvar-avgust oylarida O‘zbekistonga qiymati 62,4 mln AQSh dollariga teng bo‘lgan 1,5 mln tonna sement import qilingan. Davlat statistika qo‘mitasi ma’lumotlariga ko‘ra, sement importi hajmi o‘tgan yilning mos davri bilan solishtirilganda 423 ming tonnaga kamaygan. 2022 yilning 8 oyida O‘zbekiston sement import qilgan asosiy davlatlar orasida Tojikiston yetakchilik qilyapti – 625 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Qirg‘iziston – 458 ming tonna;   Qozog‘iston – 409 ming tonna;   Turkmaniston – 11,5 ming tonna;   Eron – 9,8 ming tonna;   Xitoy – 1,4 ming tonna;   Rossiya – 850 tonna.